Άρφα Καρίμ

Η Αρφά Αμπντούλ Καρίμ Ραννταβά (    Arfa Karim Randhawa; 2 Φεβρουαρίου 1995 - 14 Ιανουαρίου 2012) ήταν μία φοιτήτρια από το Πακιστάν και Παιδί-θαύμα στην πληροφορική. Αναδείχθηκε ως νεότερη Microsoft Certified Professional (MCP) το 2004. Το όνομα της υποβλήθηκε στο Βιβλίο Γκίνες για το επίτευγμά της.  Η Ραννταβά διατήρησε τον τίτλο του MCP μέχρι το 2008, αργότερα, εκπροσώπησε το Πακιστάν σε διάφορα διεθνή φόρουμ, συμπεριλαμβανομένου του TechEd Developers Conference . Έλαβε το βραβείο Presidential Pride Of Perfomance, το υψηλότερο λογοτεχνικό βραβείο του Πακιστάν, από τον Στρατηγό Πουάιζαμπ Μουσάραφ το 2005. Ένα επιστημονικό πάρκο στη Λαχόρη, το Arfa Software Technology Park, ονομάστηκε προς τιμήν της.     Σε ηλικία 10 ετών, η Ραννταβά προσκλήθηκε από τον Μπιλ Γκέιτς να επισκεφθεί τα κεντρικά γραφεία της Microsoft στις Ηνωμένες Πολιτείες .  Πέθανε στις 14 Ιανουαρίου του 2012, σε ηλικία 16 ετών, από καρδιακή ανακοπή.

Βιογραφία

Τα πρώτα χρόνια 
Η Ραννταβά έχει Punjabi καταγωγή. Η οικογένεια της ανήκει στην κοινότητα των Τζατ του Ram Diwali στην περιφέρεια Faisal, της επαρχίας του Punjab, Πακιστάν .

Καριέρα 
Αφού επέστρεψε στο Πακιστάν από μια επίσκεψη στα κεντρικά γραφεία της Microsoft, η Ραννταβά έδωσε πολλές συνεντεύξεις στην τηλεόραση και τον τύπο. Ο Σ. Σομασέγκαρ, αντιπρόεδρος του τμήματος ανάπτυξης λογισμικού της Microsoft, έγραψε για αυτήν στο blog του.  Στις 2 Αυγούστου 2005, η Ραννταβά απονεμήθηκε το Χρυσό Μετάλλιο Fatima Jinnah στον τομέα της Επιστήμης και της Τεχνολογίας από τον Πρωθυπουργό του Πακιστάν Σαουκάτ Αζίζ, στην 113η επέτειο από τη γέννηση της Φατιμά Τζινά . Έλαβε επίσης το βραβείο Salaam Pakistan Youth τον Αύγουστο του 2005 από τον Πρόεδρο του Πακιστάν.  Η Ραννταβά έλαβε το Προεδρικό βραβείο Pride Of Perfomance το 2005,  ένα πολιτικό βραβείο που χορηγείται συνήθως σε άτομα που έχουν δείξει αριστεία στους αντίστοιχους τομείς τους για μεγάλο χρονικό διάστημα. Είναι η νεότερη αποδέκτης αυτού του βραβείου. Τον Ιανουάριο του 2010, εκπροσώπησε την μάρκα ασύρματης ευρυζωνικής υπηρεσίας 3G, "EVO", της εταιρίας Pakistan Telecommunication Company.

Αναγνώριση 
Μετά την επιστροφή της από τις ΗΠΑ, η Ραντάβα έγινε είδωλο του Πακιστάν. Της πήραν συνέντευξη πληθώρα καναλιών, προσκλήθηκε σε  διεθνή συνέδρια και συνόδους κορυφής, και έλαβε βράβεια από τον Πρόεδρο και Πρωθυπουργό του Πακιστάν. Το 2006, η Microsoft την προσκάλεσε ως κεντρική ομιλήτρια στο συνέδριο προγραμματιστών Tech-Ed που πραγματοποιήθηκε στη Βαρκελώνη .

Εκπροσώπηση σε διεθνή φόρουμ 
Η Ραννταβά εκπροσώπησε το Πακιστάν σε διάφορα διεθνή φόρουμ και προσκλήθηκε από το Φόρουμ Επαγγελματιών της Τεχνολογιάς πληροφοριών του Πακιστάν για παραμονή δύο εβδομάδων στο Ντουμπάι, όπου έγινε δείπνο προς τιμήν της. Παρευρέθηκαν αξιωματούχοι του Ντουμπάι, συμπεριλαμβανομένου του Πρέσβη του Πακιστάν. Της απονεμήθηκαν διάφορα βραβεία και δώρα, συμπεριλαμβανομένου ενός φορητού υπολογιστή.  Τον Νοέμβριο του 2006, αφού έλαβε πρόσκληση από την Microsoft, η Ραννταβά παρευρέθηκε στο συνέδριο προγραμμασμού Tech-Ed με θέμα Get Ahead of The Game. Στο συνέδριο αυτό, υπήρξε η μόνη Πακιστανή ανάμεσα σε περισσότερους από 5000 προγραμματιστές.

Θάνατος 
Το 2011, η Ραννταβά βρισκόταν στον δεύτερο χρόνο των σπουδών της στο Σχολείο Γραμματικής της Λαχόρης, σε επίπεδο A-level . Στις 22 Δεκεμβρίου του ίδιου έτους, μετά από επιληπτική κρίση που προκάλεσε βλάβη στον εγκέφαλο της, υπέστη καρδιακή ανακοπή και εισήχθη στο Ενιαίο Στρατιωτικό Νοσοκομείο της Λαχόρης (CMH) σε κρίσιμη κατάσταση. 

Στις 9 Ιανουαρίου του 2012, ο Μπιλ Γκέιτς, πρόεδρος της Microsoft, επικοινώνησε με τους γονείς της Ραννταβά και έδωσε οδηγίες στους γιατρούς της ώστε να λάβουν «μέτρα πάσης φύσεως» για τη θεραπεία της. Ο Γκέιτς συγκέντρωσε μια ειδική ομάδα ιατρών από διάφορες χώρες, οι οποίοι παρέμειναν σε επαφή με τους γιατρούς της στην Λαχόρη μέσω τηλεδιάσκεψης. Η ομάδα αυτή συνέβαλε στη διάγνωση και τη θεραπεία της ασθένειάς της.  Οι τοπικοί γιατροί απέρριψαν την επιλογή μετακίνησης της Ραννταβά σε άλλο νοσοκομείο επειδή βρισκόταν σε κρίσιμη κατάσταση και είχε την ανάγκη μηχανικής υποστήριξης από αναπνευστήρα. Μέλη της οικογένειάς της επαίνεσαν τον Μπιλ Γκέιτς, ο οποίος ανέλαβε τα έξοδα της θεραπείας της.

Στις 13 Ιανουαρίου 2012, η υγεία της Ραννταβά καλυτέρευσε και ορισμένα μέρη του εγκεφάλου της παρουσίασαν σημάδια βελτίωσης. Ο πατέρας της, Αμτζάντ Αμπντούλ Καρίμ Ραννταβά (Amjad Abdul Karim Randhawa), δήλωσε ότι η Microsoft είχε προτείνει την μεταφορά της Ραννταβά στις ΗΠΑ για πρόσθετη μέριμνα. 

H Ραννταβά πέθανε σε νοσοκομείο της Λαχόρης στις 14 Ιανουαρίου 2012, σε ηλικία 16 ετών. Η κηδεία της πραγματοποιήθηκε την επόμενη μέρα. Εκεί παρευρέθηκε ο Ανώτερος Υπουργός του Πουντζάμπ, Σεχμπάζ Σαρίφ . Θάφτηκε στο χωριό από όπου καταγώταν, Chak No. 4JB Ram Diwali, στην οδό Faisal-Sargodha, του νομού Faisalabad.

Arfa Software Technology Park 
Το  Arfa Software Technology Park βρίσκεται στην Λαχόρη, είναι το μεγαλύτερο πάρκο τεχνολογίας πληροφοριών και επικοινωνιών της χώρας. Αυτό το δεκαεπτά-όροφο κτίριο είναι η πρώτη οικοδομική μονάδα του Πακιστάν σύμφωνα με τα Διεθνή Πρότυπα . Το έργο ξεκίνησε με την ονομασία "Lahore Technology Park" πριν μετονομαστεί σε "Arfa Software Technology Park" στις 15 Ιανουαρίου 2012 από τον Σεχμπάζ Σαρίφ.

Παραπομπές

Εξωτερικοί σύνδεσμοι 
 Ειδική έκθεση: Τιμη προς την Arfa Abdul Karim Randhawa την νεώτερη πιστοποιημένη επαγγελματία της Microsoft (MCP) Arfa Kareem (2 Φεβρουαρίου 1995 - 14 Ιανουαρίου 2012) Ερευνητικό έργο
 (Ουρντού) Βίντεο: Arfa Abdul Karim Randhawa Πέθανε στο Νοσοκομείο της Λαχόρης 
 Ειδική έκθεση: Τιμή στην Arfa Abdul Karim Randhawa Συνεντεύξεις και φωτογραφίες της Arifa Abdul Karim
 (Ουρντού) Βίντεο: Η Arfa Abdul Karim απεβίωσε Αποκλειστική συνέντευξη και φωτογραφίες

Επιστήμονες υπολογιστών
Πακιστανοί επιστήμονες